Elizabeth: The Golden Age

Elizabeth: The Golden Age er en britisk biografisk dramafilm fra 2007, og oppfølgeren til den Oscar-vinnende filmen Elizabeth (1998). Shekhar Kapur regisserte begge filmer, og Cate Blanchett gjentok med denne filmen rollen som dronning Elisabeth I av England, som i sin tid regjerte som dronning av England fra 1558 til sin død. Filmen er en britisk produksjon, med bidrag fra franske StudioCanal og amerikansk Universal Pictures.

I motsetning til den første filmen, ble denne filmen dårlig mottatt av kritikerne og fikk kun fått 35 % på Rotten Tomatoes. Men Blanchett fik ros for rolleskildringen sin. Hun ble også nominert til Oscar for beste kvinnelige hovedrolle, og Alexandra Byrne vant en pris for beste kostyme-design.

 Handlingsreferat 
I 1585 blir det katolske Spania kontrollert av kong Filip II av Spania (spilt av Jordi Mollà) og er det mektigste landet i verden. Filip ser det protestantiske England som en stor trussel. Han ønsker også gjengjeldelse på grunn av engelske pirater som går etter spanske skip, og planlegger å overta England og gjøre hans egen datter hans, Isabella Clara Eugenia av Spania, til dronning av England - istedenfor Elizabeth I av England. I mellomtiden presses dronning Elizabeth (spilt av Cate Blanchett) av sin rådgiver, Francis Walsingham (spilt av Geoffrey Rush) om å gifte seg.

Hvis Elisabeth dør uten noen barn, kommer tronen til å gå til hennes kusine - Maria Stuart, en katolikk. Den engelske oppdageren Walter Raleigh (spilt av Clive Owen) blir presentert for dronning Elizabeth og hennes hoff, etter å ha kommet tilbake fra den nye verden. Dronning Elizabeth blir tiltrukket av Raleigh, fascinert av hans mange historier og eventyr. Men hennes hoffdame Bess Throckmorton, synes også Raleigh er attraktiv, og de begynner en hemmelig affære.

Problemer mellom England og Spania øker ytterligere, og Elizabeth søker veiledning fra en astrolog - John Dee. En gruppe jesuitter i London konspirerer sammen med kong Filip om å myrde dronning Elizabeth, og erstatte henne med dronning Mary. Denne planen ble kjent som Babingtonkomplottet. Dronning Mary sender hemmelig korrespondanse til jesuittene, som rekrutterer Anthony Babington for å myrde Elizabeth.

 Medvirkende 
Cate Blanchett som Elisabeth I av England
Geoffrey Rush som Francis Walsingham
Clive Owen som Sir Walter Raleigh
Abbie Cornish som Bess Throckmorton
Samantha Morton som Maria I av Skottland
Jordi Mollà som Philip II av Spania
Susan Lynch som Annette Fleming
Rhys Ifans som Robert Reston
Eddie Redmayne som Anthony Babington
Tom Hollander som Amias Paulet
David Threlfall som John Dee
Adam Godley som William Walsingham
Laurence Fox som Sir Christopher Hatton
Will Houston som Guerau de Espés
Christian Brassington som Karl II av England
John Shrapnel som Charles Howard
Kelly Hunter som Ursula Walsingham

Referanser

 Eksterne lenker 



Kategori:Filmer fra 2007
Kategori:Britiske biografiske filmer
Kategori:Britiske historiske filmer
Kategori:Britiske dramafilmer
Kategori:Oscar-vinnere (kostymedesign)
Kategori:Engelskspråklige filmer
Kategori:Franskspråklige filmer
Kategori:Spanskspråklige filmer
Kategori:Filmer lagt til England